CELEX: 62018CN0167
Language: lv
Date: 2018-03-02 00:00:00
Title: Lieta C-167/18: Lūgums sniegt prejudiciālu nolēmumu, ko 2018. gada 2. martā iesniedza Tribunal Superior de Justicia de Canarias (Spānija) – Unión Insular de CC.OO. de Lanzarote/Swissport Spain Aviation Services Lanzarote S.L.

201806010231917402018/C 211/131672018CJC21120180618LV01LVINFO_JUDICIAL20180302111111Lieta C-167/18: Lūgums sniegt prejudiciālu nolēmumu, ko 2018. gada 2. martā iesniedza Tribunal Superior de Justicia de Canarias (Spānija) – Unión Insular de CC.OO. de Lanzarote/Swissport Spain Aviation Services Lanzarote S.L.
   
 ---documentbreak--- C2112018LV1110120180302LV0013111111Lūgums sniegt prejudiciālu nolēmumu, ko 2018. gada 2. martā iesniedza Tribunal Superior de Justicia de Canarias (Spānija) – Unión Insular de CC.OO. de Lanzarote/Swissport Spain Aviation Services Lanzarote S.L.
   
   (Lieta C-167/18)2018/C 211/13Tiesvedības valoda – spāņu
      Iesniedzējtiesa
   
   
      Tribunal Superior de Justicia de Canarias
   
   
      Pamatlietas puses
   
   
      Prasītāja pirmajā instancē un apelācijas sūdzības iesniedzēja otrajā instancē: Unión Insular de CC.OO. de Lanzarote
   
   
      Atbildētāja pirmajā instancē un otrajā instancē: Swissport Spain Aviation Services Lanzarote S.L.
   
   
      Prejudiciālie jautājumi
   
   
            1)
         
         
            Vai Padomes Direktīvas 2001/23/EK (2001. gada 12. marts) par dalībvalstu tiesību aktu tuvināšanu attiecībā uz darbinieku tiesību aizsardzību uzņēmumu, uzņēmējsabiedrību vai uzņēmumu vai uzņēmējsabiedrību daļu īpašnieka maiņas gadījumā (
                  1
               ) 1. panta 1. punkts ir piemērojams gadījumā, kad uzņēmums sakarā ar pakalpojumu sniegšanas līguma izbeigšanu beidz sniegt klientam pakalpojumus, kuros darbība galvenokārt ir balstīta uz darbaspēku (aprīkojuma tīrīšana), un kad jaunais pakalpojumu sniedzējs pārņem būtisku personāla daļu, kas ir nodarbināta šī pakalpojuma sniegšanai, ja šāda subrogācija attiecībā uz darba līgumiem ir paredzēta uzkopšanas nozarē noslēgtā darba koplīguma noteikumos?
         
      
            2)
         
         
            Vai ar Kopienu direktīvu (kā to ir interpretējusi Eiropas Savienības Tiesa) ir saderīga Spānijas Tribunal Supremo sniegtā interpretācija, saskaņā ar kuru personāla pārņemšanas gadījumā atbilstoši darba koplīguma noteikumiem uzņēmumu pāreja nenotiek, jo nav izpildīts nosacījums par brīvprātīgu pāreju, un tādējādi direktīva nav piemērojama?
         
      
            3)
         
         
            Vai var uzskatīt, ka saskaņā ar direktīvas regulējumu pakalpojumu uzņēmumu gadījumos, kad nozares darba koplīgumā ir noteikts personāla subrogācijas pienākums, notiek personāla pārņemšana un tādējādi arī uzņēmumu pāreja minētās direktīvas izpratnē?
         
      
            4)
         
         
            Vai ar direktīvas 3. pantu ir saderīgs Convenio Colectivo de Limpieza de Edificios y Locales de la provincia de Las Palmas [Laspalmasas provinces ēku un telpu uzkopšanas koplīguma] Nr. 2012/2014 14. pants, kurā ir noteikts, ka personāla subrogācijas gadījumos saskaņā ar darba koplīgumu pārņemtie darba ņēmēji nesaglabā tiesības un pienākumus, kas viņiem bija iepriekšējā uzņēmumā, kā arī viņiem netiek piemēroti darba koplīgumā paredzētie darba noteikumi?
         
      (
         1
      )	OV 2001 L 82, 16. lpp.